Ministru kabineta rīkojuma projekta

**“Par finansējuma piešķiršanu Gulbenes novada domei”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 5.1 punktu anotācijas kopsavilkums nav aizpildāms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums  | Ministru kabineta (turpmāk – MK) 2003. gada 29. aprīļa noteikumu Nr. 236 “Aizsardzības ministrijas nolikums” 4.4.1 apakšpunkts.Lai atbilstoši Valsts aizsardzības koncepcijā[[1]](#footnote-1) noteiktajam turpinātu attīstīt Nacionālo bruņoto spēku spēju ātri reaģēt, novērst un lokalizēt iespējamo apdraudējumu maksimāli tuvu tā izcelsmes zonai, efektīvi organizējot un plānojot miera laika struktūru, vienību ģeogrāfisko izvietojumu un uzdevumus, ir nepieciešams izveidot Zemessardzes 2. Vidzemes brigādes 25. kājnieku bataljona profesionālā dienesta apakšvienību – Kaujas atbalsta rotu.Sadarbībā ar Gulbenes novada pašvaldību ir nolemts, ka Kaujas atbalsta rotas pagaidu izvietojuma vieta atradīsies bijušajā Gulbenes novada Stāmerienas pamatskolā. Lai ēku un tās apkārtējo teritoriju pielāgotu Nacionālo bruņoto spēku vajadzībām, Gulbenes novada pašvaldībai ir nepieciešams piešķirt finansējumu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai paaugstinātu Nacionālo bruņoto spēku reaģēšanas spējas, atbilstoši Nacionālo bruņoto spēku komandiera pavēlei Zemessardzes 2. Vidzemes brigādes 25. kājnieku bataljonā tiek veidota profesionālā dienesta apakšvienība – Kaujas atbalsta rota.Sadarbojoties ar Gulbenes novada pašvaldību, tika secināts, ka Kaujas atbalsta rotas izvietošanai vispiemērotākā vieta ir bijusī Stāmerienas pamatskola[[2]](#footnote-2) (būves kadastra apzīmējums 5088 008 0241 001) ar tai pieguļošo teritoriju (zemes vienības kadastra apzīmējums 5088 008 0363) 1,8699 ha platībā. Minētā būve un zemes vienība ietilpst nekustamā īpašuma ar kadastra Nr. 5088 008 0241 sastāvā un ir Gulbenes novada pašvaldības īpašums.Par Kaujas atbalsta rotas izvietošanu Stāmerienas pamatskolas ēkā tiks slēgts nekustamā īpašuma nomas līgums ar Gulbenes novada pašvaldību. Nekustamais īpašums Stāmerienas pamatskolā Kaujas atbalsta rotas izvietošanai tiks nomāts līdz Gulbenes militārās bāzes izveidei Galgauskas pagastā.Aizsardzības ministrija atbilstoši aizsardzības jomas plānošanas dokumentiem un Ministru kabineta 2019. gada 7. maija rīkojuma Nr. 210 “Par valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” uzdevumam Nr. 205 ir uzsākusi Gulbenes militārās bāzes izveides darbības.Ņemot vērā plānoto, jauno Stāmerienas pamatskolas izmantošanas mērķi, ēkā un tai apkārt esošajā zemes vienībā ir nepieciešams veikt pielāgošanas darbus, kā arī atsevišķus remontdarbus. Ēkā ir paredzēti iekštelpu remontdarbi, t. sk. atsevišķu telpu pārbūve Nacionālo bruņoto spēku vajadzībām, labierīcības telpu pārbūve, ventilācijas ierīkošana, elektroinstalācijas un apgaismes ķermeņu nomaiņa, datu iekšējo tīklu izbūve, jumta remontdarbi. Savukārt apkārtējo teritoriju ir paredzēts labiekārtot, izveidojot stāvlaukumu un iebrauktuves, kā arī izbūvējot žogu.Pasūtītājs bijušās Stāmerienas pamatskolas pielāgošanas darbu veikšanai, t. sk. tehniskās dokumentācijas izstrādei, ir Gulbenes novada pašvaldība.Gulbenes novada pašvaldības iepirkumu komisija 2020. gada 17. jūnijā ir pieņēmusi lēmumu – iepirkumam “Stāmerienas pamatskolas piemērošana Zemessardzes 25. kājnieku bataljona profesionālās rotas vajadzībām un tehniskās dokumentācijas izstrāde” piešķirt līguma slēgšanas tiesības par kopējo līguma summu 138 442,70 *euro* bez PVN, 167 515,67 *euro* ar PVN.Lai nodrošinātu bijušās Stāmerienas pamatskolas pielāgošanas darbus Nacionālo bruņoto spēku vajadzībām, Gulbenes novada domei no Aizsardzības ministrijas budžeta ir nepieciešams piešķirt finansējumu 107 515,67 *euro* apmērā. Pārējo nepieciešamā finansējuma apmēru – 60 000 *euro* – nodrošinās Gulbenes novada pašvaldība. Aizsardzības ministrija ir saņēmusi Gulbenes novada pašvaldības 2020. gada 8. jūlija vēstuli Nr. GND/4.1/20/1954, kurā norādīts, ka pašvaldības budžetā ir ieplānots nepieciešamais finansējums 60 000 *euro* apmērā.Lai nodrošinātu bijušās Stāmerienas pamatskolas pielāgošanas darbu veikšanu, t. sk. tehniskās dokumentācijas izstrādi, Aizsardzības ministrija noslēgs sadarbības līgumu ar Gulbenes novada domi par piešķirto finansējumu, nosakot piešķirtā finansējuma izlietojuma kontroli, kā arī Gulbenes novada domes atbildību par grāmatvedības datu pareizību un finanšu līdzekļu izlietojumu atbilstoši plānotajam. |
|  |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, Gulbenes novada pašvaldība |
| 4. | Cita informācija | MK rīkojuma projekta izpilde tiks nodrošināta AM 2020. gada budžeta ietvaros no budžeta programmas 33.00.00 “Aizsardzības īpašumu pārvaldīšana” paredzētajiem līdzekļiem 107 516 *euro* apmērā, veicot nepieciešamo līdzekļu pārdali budžeta programmas ietvaros no kapitālajiem izdevumiem uz kapitālo izdevumu transfertiem.MK rīkojums stāsies spēkā tā parakstīšanas brīdī. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | MK rīkojums ietekmēs Gulbenes novada pašvaldību, kura ir atbildīga par publisko iepirkumu jomas normatīvo aktu ievērošanu, veicot iepirkumu bijušās Stāmerienas pamatskolas un apkārtējās teritorijas pielāgošanai, t. sk. tehniskās dokumentācijas izstrādei, un iepirkuma līguma īstenošanas uzraudzību.Pēc ēkas un apkārtējās teritorijas pielāgošanas darbiem tiks nodrošināti atbilstoši apstākļi Zemessardzes 2. Vidzemes brigādes 25. kājnieku bataljona Kaujas atbalsta rotas profesionālā dienesta karavīru izvietošanai. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Nav attiecināms. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Valsts aizsardzības militāro objektu un iepirkumu centrs, Gulbenes novada pašvaldība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļa vietnē [*www.vestnesis.lv*](http://www.vestnesis.lv).  |

Ministru prezidenta biedrs,

aizsardzības ministrs A. Pabriks

I. Buda, tālr. 67335031

Inara.Buda@mod.gov.lv

1. Saeimā apstiprināta 2016. gada 16. jūnijā. [↑](#footnote-ref-1)
2. Stāmerienas pamatskolā ar 2019. gada 1. septembri tika pārtraukta pamatizglītības programmu īstenošana. [↑](#footnote-ref-2)